Nariadenie Komisie (ES) č. 283/2001
z 9. februára 2001,
ktorým sa mení a dopĺňa nariadenie (ES) č. 562/2000, ustanovujúce podrobné pravidlá uplatňovania nariadenia Rady (ES) č. 1254/1999 o intervenčnom nákupe hovädzieho mäsa, a nariadenie (ES) č. 2734/2000
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], najmä na jeho článok 47 ods. 8,
keďže:
(1) Nariadenie Komisie (ES) č. 2734/2000 zo 14. decembra 2000, ktorým sa mení a dopĺňa nariadenie (EHS) 1627/89 o nákupe hovädzieho mäsa prostredníctvom výberového konania a stanovuje výnimku z nariadenia (ES) č. 562/2000, ktorým sa ustanovujú podrobné pravidlá uplatnenia nariadenia Rady (ES) č. 1254/1999, pokiaľ ide o nákup hovädzieho mäsa [2], zmeneného a doplneného nariadením (ES) 3/2001 [3], zavádza viacero zmien a doplnení nariadenia Rady (ES) č. 562/2000 [4] alebo výnimiek z uvedeného nariadenia s cieľom riešenia výnimočnej situácie na trhu, vyplývajúcej z nedávnych udalostí v súvislosti s bovinnou spongiformnou encefalopatiou (BSE).
(2) Vzhľadom na túto výnimočnú situáciu na trhu a v snahe zlepšiť účinnosť intervenčných opatrení zavedených nariadením (ES) č. 2734/2000, článok 4 ods. 2 písm. g nariadenia (ES) č. 562/2000 je potrebné, pokiaľ ide o maximálnu hmotnosť jatočných tiel tak, že na dve vyhlásenia výberového konania vo februári 2001 sa nestanoví hmotnostný limit a na ostatné vyhlásenia výberového konania v prvom štvrťroku 2001 sa hmotnosť zvýši na 430 kg, pričom stále bude možné nakupovať ťažšie zvieratá, ale len za nákupnú cenu rovnú cene za maximálnu dovolenú hmotnosť.
(3) Nariadenie (ES) 2734/2000 je preto potrebné zmeniť a doplniť.
(4) Keďže nakúpené výrobky možno predať aj po 1. januári 2002, keď sa bude uplatňovať systém povinného označovania etiketami podľa pôvodu, ustanovený nariadením (ES) 1760/2000 Európskeho parlamentu a Rady zo 17. júla 2000, ktorým sa zavádza systém identifikácie a registrácie hovädzieho dobytka a ktoré sa týka označovania hovädzieho mäsa a výrobkov z hovädzieho mäsa etiketami a ktorým sa zrušuje nariadenie (ES) č. 820/97 [5], je potrebné, aby etikety výrobkov určených na intervenciu podľa kontraktov uzavretých 12. februára 2001 alebo neskôr (čiže účinných od prvého vyhlásenia výberového konania v mesiaci februári) obsahovali údaje o krajine alebo krajinách narodenia a výkrmu príslušných zvierat v súlade s článkom 13 ods. 5 nariadenia (ES) č. 1760/2000 spolu s príslušnými údajmi ustanovenými v článku 2 ods. 2 nariadenia Komisie (ES) č. 1825/2000 [6], ktorým sa ustanovujú podrobné pravidlá primeraného uplatňovania nariadenia (ES) č. 1760/2000.
(5) Príloha III nariadenia (ES) č. 562/2000 obsahuje ustanovenia vzťahujúce sa na jatočné telá, jatočné polovice a štvrte, ktoré možno nakupovať. V záujme dosiahnutia súladu s dnešnou obchodnou praxou je potrebné v tejto prílohe upraviť opis jatočnej polovice tak, aby tento opis umožňoval istú toleranciu.
(6) Nariadenie (ES) č. 562/2000 je potrebné podľa toho tiež zmeniť a doplniť.
(7) Vzhľadom na vývoj situácie je potrebné, aby toto nariadenie nadobudlo účinnosť okamžite.
(8) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Článok 6 ods. 1 nariadenia (ES) č. 2734/2000 sa nahrádza takto:
"1. Napriek článku 4 ods. 2 písm. g nariadenia (ES) č. 562/2000 je maximálna hmotnosť jatočného tela, na ktorú sa článok vzťahuje, 430 kg. Pritom však platí, že:
- na dve vyhlásenia výberového konania vo februári 2001 sa nebude vzťahovať žiaden maximálny limit na hmotnosť jatočných tiel,
- pri ostatných vyhláseniach výberového konania v prvom štvrťroku 2001 možno nakupovať jatočné telá s vyššou hmotnosťou než 430 kg, ale za nákupnú cenu rovnú cene za túto maximálnu hmotnosť."
Článok 2
Nariadenie (ES) č. 562/2000 sa mení a dopĺňa takto:
1. Článok 4 ods. 3 písm. d sa nahrádza takto:
"d) boli označené etiketou v súlade so systémom zavedeným nariadením Európskeho parlamentu a Rady (ES) č. 1760/2000 [7] a v prípade kontraktov uzavretých 12. februára 2001 alebo neskôr obsahujú údaje ustanovené článkom 13 ods. 5 uvedeného nariadenia."
2. Bod 2 písm. b prílohy III sa nahrádza takto:
"b) jatočná polovica: produkt získaný symetrickým rozdelením jatočného tela podľa bodu a) stredom krčných, chrbtových, bedrových a krížových stavcov a stredom hrudnej kosti a sedaco-lonovej spony. Počas spracovania jatočného tela sa nesmú chrbtové a bedrové stavce výraznejšie posunúť; s nimi spojené svaly a šľachy nesmú vykazovať nijaké vážne poškodenie pílou ani nožom."
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 9. februára 2001